Diepfop

Diepfop ook diepvals (In Engels ‘n portmanteau van "deep learning" en "fake" vir “deepfake”) is 'n vorm van sintetiese media, wat digitaal gemanipuleer is om een persoon se gelykenis oortuigend met dié van 'n ander te vervang. Dit kan ook verwys na rekenaargegenereerde beelde van menslike onderwerpe wat nie in die werklike lewe bestaan nie. Alhoewel die handeling van die skep van valse inhoud nie nuut is nie, gebruik diepvervalsings gereedskap en tegnieke van masjienleer en kunsmatige intelligensie,  insluitend gesigsherkenningsalgoritmes en kunsmatige neurale netwerke soos variasie-outo-enkodeerders (VAE's) en generatiewe opponerende netwerke (GAN'e). Op sy beurt ontwikkel die veld van beeldforensiese tegnieke om gemanipuleerde beelde op te spoor.

Diepfoppe het wydverspreide aandag getrek vir hul potensiële gebruik in die skep van materiaal vir seksuele misbruik van kinders, pornografiese video's van bekende persoonlikhede, wraakpornografie, valsnuus, fopnuus, afknouery en finansiële bedrog. Die verspreiding van disinformasie en haatspraak deur diepfoppe het 'n potensiaal om kernfunksies en norme van demokratiese stelsels te ondermyn deur in te meng met mense se vermoë om deel te neem aan besluite wat hulle raak, kollektiewe agendas te bepaal en politieke wil uit te druk deur ingeligte besluitneming. Dit het reaksies van beide die industrie en die regering ontlok om die gebruik daarvan op te spoor en te beperk.

Van tradisionele vermaak tot speletjies, het diepvals tegnologie ontwikkel om toenemend oortuigend en beskikbaar vir die publiek te wees, wat die ontwrigting van die vermaak- en mediabedryf moontlik maak.

 Verwysings 

Kategorie:Kunsmatige intelligensie